Document ID: 32003R1205

Komission asetus (EY) N:o 1205/2003,
annettu 4 päivänä heinäkuuta 2003,
neuvoston asetuksen (EY) N:o 1493/1999 soveltamista koskevista eräistä yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta annetun asetuksen (EY) N:o 753/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 80 artiklan b alakohdan,
sekä katsoo seuraavaa:
(1) Komission asetuksessa (EY) N:o 753/2002(3), sellaisena kuin se on muutettuna asetuksella (EY) N:o 2086/2002(4), vahvistetaan soveltamispäiväksi 1 päivä elokuuta 2003, jotta viinialan taloudellisilla toimijoilla ja jäsenvaltioiden asianomaisilla viranomaisilla olisi riittävästi aikaa valmistautua noudattamaan kyseisessä asetuksessa säädettyjä päällysmerkintöjä koskevia uusia säännöksiä.
(2) Asetuksessa (EY) N:o 753/2002 säädetään 1 päivään elokuuta 2003 kestävästä siirtymäajasta, jonka aikana taloudelliset toimijat voivat edelleen käyttää liikkeeseen laskemisen hetkellä alan voimassa olevien säännösten mukaisesti painettuja merkintöjä sisältäviä päällysmerkintöjä ja ulompia pakkauksia, jotka eivät ole enää asetuksen (EY) N:o 753/2002 säännösten mukaisia.
(3) Jäsenvaltioiden asianomaisten viranomaisten sekä kyseisten viranomaisten ja alan ammattiryhmien välisen mielipiteidenvaihdon perusteella on osoittautunut välttämättömäksi jatkaa siirtymätoimenpiteen soveltamista 1 päivään helmikuuta 2004, jotta taloudelliset toimijat voisivat käyttää aikaisempien säännösten mukaisia päällysmerkintöjään ja ulompia pakkauksiaan.
(4) Tämän vuoksi on tarpeen muuttaa asetus (EY) N:o 753/2002.
(5) Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 753/2002 seuraavasti:
Korvataan 47 artiklan 1 kohdan toinen alakohta seuraavasti:"Ennen tämän asetuksen soveltamisen alkamista alan voimassa olleiden säännösten mukaisesti painettuja merkintöjä sisältäviä päällysmerkintöjä ja ulompia pakkauksia voidaan käyttää 1 päivään helmikuuta 2004."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä heinäkuuta 2003.

Labels: 3
17
6